Jamiyatda huquqiy madaniyatni yuksaltirish boʻyicha tadbirlarni monitoring qilish va baholash toʻgʻrisidagi nizomni tasdiqlash haqida
(resolution, 2022-02-18)

Oʻzbekiston Respublikasi Prezidentining “Jamiyatda huquqiy ong va huquqiy madaniyatni yuksaltirish tizimini tubdan takomillashtirish toʻgʻrisida” 2019-yil 9-yanvardagi PF-5618-son Farmoni ijrosini taʼminlash hamda jamiyatda huquqiy madaniyatni yuksaltirish boʻyicha tadbirlarni tahlil qilish maqsadida Vazirlar Mahkamasi qaror qiladi: 1. Jamiyatda huquqiy madaniyatni yuksaltirish boʻyicha tadbirlarni monitoring qilish va baholash toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Adliya vazirligi: jamiyatda huquqiy madaniyatni yuksaltirish boʻyicha tadbirlarni tizimli ravishda monitoring qilib borsin, bunda davlat organlari va tashkilotlar tomonidan huquqiy targʻibot va maʼrifat boʻyicha olib borilgan ishlarni oʻrganib, ularning ushbu yoʻnalishdagi faoliyatini takomillashtirishga doir takliflar tayyorlanishini taʼminlasin; jamiyatda huquqiy madaniyatni yuksaltirish boʻyicha tadbirlar tashkil qilinishida davlat organlari va tashkilotlarga doimiy ravishda amaliy yordam berib borsin; jamiyatda huquqiy madaniyatni yuksaltirish boʻyicha tadbirlarni monitoring qilish va baholash natijalari toʻgʻrisida Vazirlar Mahkamasiga har olti oyda tahliliy axborot kiritib borsin. 3. Mazkur qarorning bajarilishini nazorat qilish Oʻzbekiston Respublikasi adliya vaziri R.Q. Davletov zimmasiga yuklansin. 1. Mazkur Nizom jamiyatda huquqiy madaniyatni yuksaltirish boʻyicha tadbirlarni monitoring qilish va baholash tartibini belgilaydi. 2. Jamiyatda huquqiy madaniyatni yuksaltirish boʻyicha tadbirlarni (keyingi oʻrinlarda huquqiy targʻibot tadbirlari deb ataladi) monitoring qilish va baholashning asosiy maqsadi — aholining huquqiy ongi va huquqiy madaniyatini yuksaltirishga doir huquqiy targʻibot tadbirlarining samaradorligini oshirish, bu borada davlat organlari va tashkilotlarning masʼuliyatini kuchaytirish hamda huquqiy targʻibot tadbirlarini tashkil qilish boʻyicha yangi innovatsion uslublarni joriy qilish boʻyicha takliflar ishlab chiqish va amalda tatbiq etishdan iborat. 3. Huquqiy targʻibot tadbirlarini monitoring qilish va baholash Oʻzbekiston Respublikasi Adliya vazirligi va hududiy adliya organlari (keyingi oʻrinlarda adliya organlari deb ataladi) tomonidan amalga oshiriladi. 4. Huquqiy targʻibot tadbirlarini monitoring qilish va baholash xolislik, oshkoralik va davriylik tamoyillari asosida amalga oshiriladi. 5. Jamiyatda huquqiy madaniyatni yuksaltirish boʻyicha tadbirlarni monitoring qilish va baholash ushbu Nizomga 1-ilovadagi sxemaga muvofiq amalga oshiriladi. 6. Huquqiy targʻibot tadbirlarini monitoring qilish va baholashda quyidagilarning bajarilishi holati tahlil qilinadi: Oʻzbekiston Respublikasi Prezidenti yoki Vazirlar Mahkamasi tomonidan tasdiqlangan jamiyatda huquqiy madaniyatni yuksaltirish boʻyicha dasturlar, “yoʻl xaritalari” va boshqa chora-tadbirlar rejalari; normativ-huquqiy hujjatlarning mazmun-mohiyati va ahamiyatini aholi va ijrochilarga tushuntirish boʻyicha chora-tadbirlar rejalari; davlat organlari va tashkilotlar tomonidan oʻzining soha faoliyatiga tegishli boʻlgan normativ-huquqiy hujjatlarni targʻib qilish yuzasidan tasdiqlangan targʻibot rejalari. 61. Huquqiy targʻibot tadbirlarini monitoring qilish va baholash Oʻzbekiston Respublikasi Adliya vazirligi tomonidan yuritiladigan maxsus elektron portal (keyingi oʻrinlarda — elektron portal) orqali amalga oshiriladi. Elektron portaldan foydalanish uchun har bir davlat organi va tashkilotiga alohida login va parol beriladi. Davlat organi va tashkiloti rahbari elektron portaldan foydalanishga masʼul boʻlgan xodimlarni belgilaydi va ularning hisobini yuritadi. 7. Huquqiy targʻibot tadbirlari muntazam monitoring qilib boriladi hamda har yili ikki marotaba (yanvar va iyul oylarida) masʼul davlat organlari va tashkilotlarining elektron portalga kiritgan maʼlumotlarini tahlil qilish, zarurat boʻlganda esa joyiga borib oʻrganish orqali baholanadi. 9. Ushbu Nizomning 6-bandida belgilangan chora-tadbirlar rejalarini bajarishga masʼul davlat organlari va tashkilotlari oʻtkazilgan huquqiy targʻibot tadbirlari haqidagi maʼlumotlarni mazkur tadbirlar amalga oshirilgandan soʻng darhol elektron portalga kiritib boradi. 10. Davlat organlari va tashkilotlarining elektron portalga kiritgan maʼlumotlari har yili 20-yanvarga va 20-iyulga qadar Adliya vazirligi tomonidan puxta tahlil qilinadi hamda oʻtkazilgan tadbirlar samaradorligi ushbu Nizomga 2-ilovada keltirilgan Jamiyatda huquqiy madaniyatni yuksaltirish boʻyicha tadbirlarni baholash mezonlariga muvofiq elektron portalda avtomatik tarzda baholanadi. Zarur hollarda, adliya organlari vakillari boshqa manfaatdor vazirlik va idoralar vakillarini jalb qilgan holda, elektron portalga kiritilgan maʼlumotlarning haqqoniyligini uch kun ichida joyiga chiqib oʻrganishlari mumkin. Oʻrganish natijasida maʼlumotlar notoʻgʻriligi aniqlansa, bu haqda Adliya vazirligi kamchilik aniqlangan tegishli davlat organlari va tashkilotlari rahbarini kamchilik aniqlangan kundan eʼtiboran bir kun ichida ogohlantiradi hamda monitoring va baholash yakuni boʻyicha tayyorlanib, Vazirlar Mahkamasiga kiritiladigan tahliliy axborotda ularga nisbatan tegishli choralar koʻrish yuzasidan takliflar beradi. 11. Elektron portalda davlat organlari va tashkilotlarining huquqiy targʻibot tadbirlari samaradorligini baholash har bir indikator boʻyicha alohida yuritiladi. Adliya vazirligi tomonidan tashkil etiladigan huquqiy targʻibot tadbirlari samaradorligi muntazam ravishda monitoring qilib boriladi hamda uni takomillashtirib borish choralari koʻriladi. 12. Huquqiy targʻibot tadbirlari samaradorligini baholashda hisobot davri sifatida har yarim yillik faoliyat olinadi va indikator (koʻrsatkich) oʻzgarishi dinamikasi boʻyicha tegishli yoʻnalishda huquqiy madaniyatni yuksaltirish faoliyatiga asoslangan baho beriladi. 13. Barcha indikatorlarni baholash 4 ta daraja (salbiy yoki past daraja, qoniqarli daraja, oʻrtacha daraja va yuqori daraja) boʻyicha foiz va sonlar oʻlchovi asosida aniqlanadi. 14. Adliya vazirligi huquqiy targʻibot tadbirlarini monitoring qilish va baholash natijalari asosida: huquqiy targʻibot tadbirlarini monitoring qilish va baholash natijalariga koʻra salbiy yoki past koʻrsatkichga ega boʻlgan davlat organlari va tashkilotlar masʼuliyatini oshirish hamda ularga huquqiy targʻibot tadbirlarini samarali tashkil etishda koʻmaklashish boʻyicha choralar koʻradi; huquqiy targʻibot tadbirlarini monitoring qilish va baholash natijalarini ommaviy axborot vositalarida va ijtimoiy tarmoqlarda yoritib boradi; har yili 25-yanvarga va 25-iyulga qadar huquqiy targʻibot tadbirlarini monitoring qilishi va baholash natijasi boʻyicha tayyorlangan tahliliy axborotni Vazirlar Mahkamasiga kiritadi. 15. Davlat organlari va tashkilotlari tomonidan elektron portalga kiritilgan maʼlumotlarning haqqoniyligiga tegishli davlat organlari va tashkilotlari rahbarlari masʼul hisoblanadi. 16. Huquqiy targʻibot tadbirlarini monitoring qilish va baholash natijasi boʻyicha Vazirlar Mahkamasiga kiritilgan tahliliy axborotdagi maʼlumotlarning haqqoniyligiga Oʻzbekiston Respublikasi adliya vaziri masʼul hisoblanadi. Bosqichlar Subyektlar Tadbirlar Muddatlar 1-bosqich Masʼul davlat organlari va tashkilotlari Jamiyatda huquqiy madaniyatni yuksaltirish boʻyicha amalga oshirilgan tadbirlar haqidagi maʼlumotlarni elektron portalga kiritib boradi Tadbirlar amalga oshirilgandan soʻng darhol 2-bosqich Adliya vazirligi Davlat organlari va tashkilotlari tomonidan elektron portalga kiritilgan maʼlumotlarni tahlil qiladi va oʻtkazilgan tadbirlar samaradorligini elektron portalda avtomatik tarzda baholaydi. Har yili 20-yanvarga va 20-iyulga qadar Zaruratga koʻra, manfaatdor vazirlik va idoralar vakillarini jalb qilgan holda, elektron portalga kiritilgan maʼlumotlarning haqqoniyligini joyiga chiqib oʻrganadi. 3 kun ichida Oʻrganish natijasida maʼlumotlar notoʻgʻriligi aniqlansa, bu haqda kamchilik aniqlangan tegishli davlat organlari va tashkilotlari rahbarini ogohlantiradi. Kamchilik aniqlangan kundan eʼtiboran 1 kun ichida 3-bosqich Adliya vazirligi Jamiyatda huquqiy madaniyatni yuksaltirish boʻyicha tadbirlarni monitoring qilish va baholash natijalari yuzasidan tayyorlangan tahliliy axborotni Vazirlar Mahkamasiga kiritadi. Har yili 25-yanvarga va 25-iyulga qadar 4-bosqich Adliya vazirligi Jamiyatda huquqiy madaniyatni yuksaltirish boʻyicha tadbirlarni monitoring qilish va baholash natijalari asosida: tadbirlarni tashkil qilish boʻyicha yangi innovatsion uslublarni joriy etish yuzasidan takliflar ishlab chiqadi; baholash natijalariga koʻra salbiy koʻrsatkichga ega boʻlgan davlat organlari va tashkilotlari masʼuliyatini oshirish hamda ularga huquqiy targʻibot tadbirlarini samarali tashkil etishda koʻmaklashish boʻyicha choralar koʻradi; baholash natijalarini Internet jahon axborot tarmogʻi orqali va boshqa ommaviy axborot vositalarida yoritib boradi. Muntazam T/r Indikator (koʻrsatkich)ning nomi Indikator (koʻrsatkich)ii baholash metodikasi Oʻlchov birligi, meʼyor Elektron tizimdagi maksimal ball 1. Huquqiy savodxonlikni oshirishga doir aksiyalar, fleshmoblar va boshqa ommaviy tadbirlarning tashkil etilishi 1. Salbiy daraja (bajarilmasa) 2. Qoniqarli daraja (1 ta) 3. Oʻrtacha daraja (2 yoki 3 ta) 4. Yuqori daraja (4 ta) 4 ta 6 2. Davlat organlari va tashkilotlari xodimlarining huquqiy savodxonlik darajasini oshirish boʻyicha oʻqitilishi 1. Salbiy daraja (bajarilmasa) 2. Qoniqarli daraja (1 — 30 % gacha) 3. Oʻrtacha daraja (31 — 70 % gacha) 4. Yuqori daraja (71% dan yuqori) (%) oʻqitilishi lozim boʻlgan xodimlar soniga nisbatan 9 3. Mahallalarda oʻtkazilgan manzilli targʻibot tadbirlari 1. Salbiy daraja (bajarilmasa) 2. Qoniqarli daraja (1 — 30 ta) 3. Oʻrtacha daraja (31 — 50 ta) 4. Yuqori daraja (51 — 70 ta) 70 ta 10 4. Tadbirkorlik subyektlari oʻrtasida oʻtkazilgan manzilli targʻibot tadbirlari 1. Salbiy daraja (bajarilmasa) 2. Qoniqarli daraja (1 — 29 ta) 3. Oʻrtacha daraja (31 — 50 ta) 4. Yuqori daraja (51 — 70) 70 ta 10 5. Huquqiy qoʻllanmalarning tayyorlanishi va tarqatilishi 1. Salbiy daraja (bajarilmasa) 2. Qoniqarli daraja (1 — 3 ta) 3. Oʻrtacha daraja (4 — 7 ta) 4. Yuqori daraja (8 va undan koʻp) 8 ta 8 6. Huquqni targʻib qilishga doir koʻrgazmali targʻibot materiallari (flayer, buklet, infografika)ning tayyorlanishi 1. Salbiy daraja (bajarilmasa) 2. Qoniqarli daraja (1 — 7 ta) 3. Oʻrtacha daraja (8 — 14 ta) 4. Yuqori daraja (15 — 20) 20 xil 5 7. Huquqiy savodxonlikni oshirishga doir multiplikatsion filmlarning yaratilishi 1. Salbiy daraja (bajarilmasa) 2. Qoniqarli daraja (1 ta) 3. Oʻrtacha daraja (2 ta) 4. Yuqori daraja (3 ta va undan koʻp) 3 ta 9 8. Sohaga oid ijtimoiy-huquqiy tusdagi videoroliklar, film va seriallarning yaratilishi 1. Salbiy daraja (bajarilmasa) 2. Qoniqarli daraja (1 — 4 ta) 3. Oʻrtacha daraja (5 — 7 ta) 4. Yuqori daraja (8 — 10) 10 ta 10 9. Korrupsiyaga qarshi kurashishni targʻib qilishga doir videoroliklarning yaratilishi 1. Salbiy daraja (bajarilmasa) 2. Qoniqarli daraja (1 — 4 ta) 3. Oʻrtacha daraja (5 — 7 ta) 4. Yuqori daraja 8 — 10). 10 ta 10 10. Davlat organlarining ijtimoiy tarmoqlardagi sahifalari va kanallari foydalanuvchilari 1. Salbiy daraja (kamaysa) 2. Qoniqarli daraja (0% dan 4% gacha) 3. Oʻrtacha daraja (5% dan 9% gacha) 4. Yuqori daraja (10% dan yuqori) (%) oʻtgan baholash davriga nisbatan 5 11. Huquqiy targʻibotni amalga oshirishda yangi targʻibot turlaridan foydalanganlik darajasi 1. Salbiy daraja (foydalanilmasa) 2. Qoniqarli daraja (1 ta) 3. Oʻrtacha daraja (2 ta) 4. Yuqori daraja (3 ta va undan koʻp) 3 ta 6 12. Ommaviy axborot vositalari bilan amalga oshirilgan brifinglar 1. Salbiy daraja (amalga oshirilmasa) 2. Qoniqarli daraja (1 — 5 ta) 3. Oʻrtacha daraja (6 — 9 ta) 4. Yuqori daraja (10 — 12) 12 ta 6 13. Boshqa davlat organlari va tashkilotlari, shu jumladan sudlar, huquqni muhofaza qiluvchi organlar, taʼlim tashkilotlari bilan hamkorlikdagi oʻtkazilgan tadbirlar 1. Salbiy daraja (oʻtkazilmasa) 2. Qoniqarli daraja (1 — 5 ta) 3. Oʻrtacha daraja (6 — 10 ta) 4. Yuqori daraja (11 — 15) 15 ta 6